ⵎⵓⵃⴰ ⵓ ⵍⵃⵓⵙⴰⵢⵏ ⴰⵛⵉⴱⴰⵏ

ⴰⵎⴰⵔⴳ ⵏ ⵓⵃⵉⴷⵓⵙ ⵣⵓⵏ ⴷ ⴰⵃⵡⴰⵛ, ⵉⴳⴰ ⵢⴰⵏ ⵓⵖⴱⴰⵍⵓ ⴰⵅⴰⵜⴰⵔ ⵓⵔ ⵉⵜⵜⵖⴰⵔⵏ, ⴰⵔ ⵙⵓⵍ ⵢⴰⴽⴽⴰ ⴰⵡⴷ ⴷⵖⵉ ⴰⵎⵓⴷ ⵏ ⵓⵙⵏⴼⵍⵓⵍ ⵉ ⵉⵎⴰⵣⵉⵖⵏ .ⵉⵜⵜⵡⴰⵙⵙⵏ ⵓⵎⵣⵔⵓⵢ ⵏ ⵜⵥⵓⵕⵉ ⵏⵏⵖ ⵙ ⵢⴰⵜ ⵜⵓⴳⵜⵜ ⵏ ⵉⵏⵓⵥⴰⵕ ⵉⵅⴰⵜⴰⵔⵏ ⵏⵏⴰ ⵉⴼⴽⴰⵏ ⴽⵉⴳⴰⵏ ⵉ ⵜⵥⵓⵕⵉ ⵜⴰⵎⴰⵣⵉⵖⵜ, ⵣⵓⵏ ⴷ ⵎⵓⵃⴰ ⵓ ⵍⵃⵓⵙⴰⵢⵏ ⴰⵛⵉⴱⴰⵏ , ⵍⵍⵉ ⵉⴼⴽⴰⵏ ⵖ ⵉⵎⵓⵙⵙⵓⵜⵏ ⵏⵏⵙ ⴰⵎⵣⵔⵓⵢ ⵏ ⵓⵃⵉⴷⵓⵙ, ⵉⴽⴽⴰ ⵎⵓⵃⴰ ⵓⴳⴳⴰⵔ ⵏ ⵜⵎⵉⴹⵉ ⵏ ⵓⵙⴳⴳⵯⴰⵙ ⴳ ⵜⵓⴷⵔⵜ ⵏⵏⵙ. ⵎⵓⵏⵏ ⴷⵉⴷⵙ ⵜⵓⴳⴷⵜ ⵏ ⵜⵙⵓⵜⵉⵏ ⵏ ⵎⵉⴷⴷⵏ ⴰⵎⵥⵏ ⵖⵉⴼⵙ ⵜⴰⵥⵓⵕⵉ ⵏⵏⵙ, ⴰⵍⵍⵉⴳ ⵓⵔ ⵙⵓⵍ ⵥⴹⵉⵕⵏ ⴰⴷ ⵙⵡⵉⵏⴳⵎⵏ ⴳ ⵓⵃⵉⴷⵓⵙ ⴱⵍⴰ ⵎⵓⵃⴰ ⵓ ⵍⵃⵓⵙⴰⵢⵏ

ⵜⵓⴷⵔⵜ ⵏⵏⵙ

ⵉⵍⵓⵍ ⵓⵄⵛⵛⴰⵇ ⵏ ⵓⵃⵉⴷⵓⵙ, ⵍⵎⴰⵢⵙⵜⵕⵓ ⵎⵓⵃⴰ ⵓⵍⵃⵓⵙⴰⵢⵏ ⴰⵛⵉⴱⴰⵏ ⴳ ⵜⵎⴰⵣⵉⵔⵜ ⵏ ⵓⵥⵕⵓ ⵏ ⴰⵢⵜ ⵍⵃⵙⵏ ⵜⴰⵏⵉⵍⴰ ⵏ ⵍⵇⴱⴰⴱ ⵉⴹⴼⴰⵕⵏ ⵉ ⵅⵏⵉⴼⵔⴰ ⴳ ⵓⵙⴳⴳⵯⴰⵙ ⵏ 1916. ⵢⵓⵙⵉ ⵎⵓⵃⴰ ⵖⴼ ⵜⴰⴷⴰⵡⵜ ⵏⵏⵙ ⵙⵉⵏ ⵉⵎⵓⵔⵏ,  ⴰⵎⵣⵡⴰⵔⵓ ⵜⵉⵍⴻⵍⵍⵉ ⵏ ⵜⵎⴰⵣⵉⵔⵜ ⵙⴳ ⵓⴼⵓⵙ ⵏ ⵓⵕⵓⵎⵉⵢ. ⴰⵎⵓⵔ ⵡⵉⵙ ⵙⵉⵏ, ⴰⴷ ⵢⴰⵎⵥ ⵜⴰⵥⵓⵕⵉ ⴰⵖ ⴷ ⵓⴷⵊⴰⵏ ⵉⵎⴰⵣⵉⵖⵏ ⵉⵎⵣⵡⵓⵔⴰ ⴰⴷ ⵜⵇⵇⵉⵎ ⵙ ⵕⵕⵛⵎ ⵏⵏⵙ ⴰⵏⴰⵟⴼⴰⵟ ⴰⵇⴱⵓⵔ.

ⵉⵅⴰⵜⵔ ⴷ ⵎⵓⵃⴰ ⴰⵔ ⵉⴽⵙⵙⴰ ⵓⵍⵍⵉ,  ⴰⴽⵓⴷ ⴷⴷⴰⵖ ⴳ ⵉⵍⵍⴰ ⵓⵃⵉⴷⵓⵙ ⴷⴰ ⵉⵜⵜⴰⵙⵉ ⴰⵍⵍⵓⵏ ⵉⴷⴷⵓ ⵖⵓⵔⵙ , ⴰⵢⵏⵏⴰ ⵖ ⴰⴳ ⵉⵣⵣⵔⵉ ⵎⵓⵃⴰ ⵜⴰⵎⵣⵉⵜ ⵏⵏⵙ , ⵓⵔ ⴷⵊⵉⵏ ⴰⵙ ⵉⵅⴰⴼ ⴰⵡⴷ ⵢⴰⵏ ⵓⵃⵉⴷⵓⵙ ⴷⵉⵏⵏⴰ ⴳ  ⴰⵙ ⵉⵙⵙⴼⵍⴷ ⵉⴷⴷⵓ ⵖⵓⵔⵙ. ⵎⴰⵢⵙⵜⵕⵓ ⵉⴳⴰ ⴰⵎⵙⵇⴰⴷ (ⵙⴰⴼⵉⵔ) ⵏ ⵍⵎⵖⵔⵉⴱ ⴳ ⵜⵎⵉⵣⴰⵔ ⵏ ⵓⵎⴰⴹⴰⵍ ⴰⵛⴽⵓ ⴰⵢⵍⵍⵉ ⵖⵓⵔⵙ ⵉⵍⵍⴰⵏ ⵓⵔ ⵉⵍⵍⵉ ⵖⵓⵔ ⴰⵡⴷ ⵢⴰⵏ , ⴰⵎⵛⵜⴳ ⵏⵏⴰ  ⵉⵜⵜⴳⴳⴰ  ⴳ ⵓⵃⵉⴷⵓⵙ  ⵏⵏⵙ ⵙ ⵢⴰⵜ ⵜⴼⵙⵙⵉ ⵉⵙⵜⵉⵏ ⵉⵃⵍⴰⵏ.ⵉⴷⴷⵔ ⵓⴳⴳⴰⵔ ⵏ 113 ⵏ ⵓⵙⴳⴳⵯⴰⵙ ⵉⴷⴷⵔ ⵓⵍⴰ ⴷ ⵙⵎⵎⵓⵙ ⵏ ⵉⴳⵍⵍⵉⴷⵏ ⵏ ⵍⵎⵖⵔⵉⴱ.

ⵜⵉⵙⴽⵔⴰⵡⵉⵏ

ⴰⴽⵓⴷ ⵉⴳⴰ ⵎⵓⵃⴰ ⴰⵄⵔⵔⵉⵎ ⵉⴷⴷⴰ ⵙ ⵜⵏⴰⴼⵓⵜ ⵜⴰⵙⵔⴷⴰⵙⵜ (ⴰⵄⵙⴽⵕⵉ) , ⵢⵓⵎⵥ ⴰⴷⵖⴰⵔ ⵏⵏⵙ ⴰⵔ ⵉⵙⵙⵏⵡⴰ ⴳ ⵓⵏⵡⴰⵍ . ⵉⴽⴽⴰ ⴷⵉⴳⵙ ⵙⵉⵏ ⵉⵙⴳⴳⵯⴰⵙⵏ, ⴰⵔ ⵢⴰⵏ ⵡⴰⵙⵙ ⵜⵏⴽⵔ ⵜⴰⵎⴰⵖⵜ ⵏⵖ ⴷ ⵍⴽⴱⴱⴰⵏⵢⴰ ⵢⴰⵎⵥ ⵎⵓⵃⴰ ⴰⴽⵔⵔⴰⴷ (ⵙⵍⴰⵃ) ⵏⵏⵙ ⵉⵏⵏⵔⵓⵜⵏ ⴳ ⵜⵉⵜⵉ ⵎⵇⵇⴰⵔ ⴷ ⵜⵡⵡⵓⵔⵉ ⵏⵏⵙ ⵖⴰⵙ ⴰⵙⵏⵡⵉ . ⵉⵙⵙⵓⵙⵎ ⵍⴼⵙⵢⴰⵏ ⵏⵏⵙ, ⴷⴰ ⴱⴰⵜ ⵜⵍⵍⴰ ⵖⵓⵔ ⵎⵓⵃⴰ 18 ⵏ ⵓⵙⴳⴳⵯⴰⵙ.  ⵙⴳ ⴷⵉⵏⵏⴰⵖ ⵢⴰⵡⵉ ⵜ ⵕⴱⴱⵉ ⵙ ⴰⴼⵍⵍⴰ ⵉⵇⵇⵉⵎ ⵏⵏ ⵎⵓⵃⴰ ⴳ ⵜⵡⵓⵔⵉ ⵏⵏⵙ ⵉⵎⵎⴰⵖ ⵏⵏ ⴳ ⵜⵓⴳⵜ ⵏ ⵜⵎⵉⵣⴰⵔ ⵏ ⴱⵕⵕⴰ ⴼⵉⵔ ⵏ ⵓⵙⴷⵓⵔⵔⵉ ⵏ ⴼⵕⴰⵏⵚⴰ.ⴰⴷⴷⴰⵢ ⵜⴼⴹⴹⴰ ⵜⴰⵎⴰⵖⵜ ⵄⴰⵢⴷⵏ ⴷ ⴳⵉⵏⵏ ⴰⵃⵉⴷⵓⵙ, ⴰⵍⵍⵉⴳ ⵉⵜⵜⵡⴰⵙⵏ ⵎⵓⵃⴰ ⵓ ⵍⵃⵓⵙⴰⵢⵏ ⴳ ⵓⵎⴰⴹⴰⵍ, ⵢⴰⵖⵓⵍ ⴰⵔ ⵉⵜⵜⴷⴷⵓ  ⵙ ⵜⵎⵉⵣⴰⵔ ⵏ ⴱⵕⵕⴰ. ⵜⴰⵎⵣⵡⴰⵔⵓⵜ ⵖⵔ ⵎⵉⵔⵉⴽⴰⵏ . ⵉⵙⵙⵉⴼⴹ ⵙⵔⵙ "ⵔⵉⴳⵉⵏ" ⵕⵕⴰⵢⵙ ⵏ ⵎⵉⵔⵉⴽⴰⵏ ⵉⵎⵓⵏ ⴷ ⵓⵎⴰⵡⵙⴰⵙ ⴽⴰⵔⵉⵎ ⵍⵄⵎⵔⴰⵏⵉ ⵏ ⵓⵙⵍⵎⴷ , ⵉⵏⵏⴰ ⴰⵙ ⴰⴷ ⵖⵓⵔⵉ ⵜⵇⵇⵉⵎⴷ ⵙⵎⵎⵓⵙ ⵏ ⵉⵙⴳⴳⵯⴰⵙⵏ ⵡⴰⵍⴰⵢⵏⵏⵉ ⵓⵔ ⵉⵔⵉ ⴽⴰⵔⵉⵎ ⵍⵄⵎⵔⴰⵏⵉ, ⵉⵏⵏⴰ ⴰⵙ ⵓⵀⵓ ⴰⴷ ⵉⵇⵇⵉⵎ ⵖⵉⵔ 40 ⵏ ⵡⴰⵙⵙ ⵔⴰⵔⵖ ⵜ ⵖⴼ ⵙⵙⵉⴱⵜ ⵏ ⵎⵓⵃⴰ ⴰⵢⴷ ⵉⵙⴱⵔⵔⴰⴽⵏ ⵙ ⵉⵏⴱⴳⴰⵡⵏ ⵏ ⵓⴳⵍⵍⵉⴷ.

ⵜⴰⵡⵊⴰ ⵏⵏⵙ

ⵉⴷⴷⵔ ⵎⵓⵃⴰ ⴷ ⵜⴰⵡⵊⴰ ⵏⵏⵙ ⴳ ⵓⵥⵕⵓ ⵏ ⴰⵢⵜ ⵍⵃⵙⵏ ⵢⴰⵙⵉ ⵜⴰⵡⵊⴰ ⵏⵏⵙ ⵓⵏⵏⴰ ⵉⵅⵕⵕⴰ ⴽⴰ ⴷⴰ ⴰⵙ ⵜ ⵢⴰⴽⴽ.ⵎⵓⵃⴰ ⵓ ⵍⵃⵓⵙⴰⵢⵏ ⵢⵓⵡⵉ 4 ⵏ ⵜⵎⵖⴰⵔⵉⵏ ⴽⵓ ⵢⴰⵜ ⵙⴳ ⵢⴰⵜ ⵜⵎⴰⵣⵉⵔⵜ , ⴷ ⵡⴰⵜⵜⴰⵢ ⵏ 10 ⵏ ⵡⴰⵔⵔⴰⵡ

ⵜⵉⵙⵎⵖⵓⵔⵉⵏ ⵏⵏⵙ

ⵢⵓⵎⵥ ⵜⵓⴳⵜⵜ ⵏ ⵜⵙⵎⵖⵓⵔⵉⵏ ⵙⴳ ⴽⵉⴳⴰⵏ ⵏ ⵜⵎⵉⵣⴰⵔ ⴷ ⵓⵙⵏⵙⵔ (ⵍⵡⵉⵙⴰⵎ) ⴰⴳⵍⴷⴰⵏ ⵙⴳ ⵖⵓⵔ ⵓⴳⵍⵍⵉⴷ ⵏⵏⵖ ⵎⵓⵃⵎⵎⴰⴷ ⵡⵉⵙ ⵚⴹⵉⵚ.

ⵜⴰⵎⵜⵜⴰⵏⵜ ⵏⵏⵙ

ⵉⵎⵎⵓⵜ ⵓⵏⴰⵥⵓⵕ ⴰⵅⴰⵜⴰⵔ ⵎⵓⵃⴰ ⵓ ⵍⵃⵓⵙⴰⵢⵏ ⴰⵛⵉⴱⴰⵏ ⴰⴷ ⵜ ⵉⵔⵃⵎ ⵕⴱⴱⵉ ⴰⵙⵙ ⵏ 19 ⴼⴱⵕⴰⵢⵕ 2016 ⴳ ⵍⵄⵎⴰⵔ ⵏⵏⵙ 113 ⵏ ⵓⵙⴳⴳⵯⴰⵙ ⴰⵎⵎⴰⵙ ⵏ ⵜⴰⵡⵊⴰ ⵏⵏⵙ ⴳⵔ ⵉⴷⵓⵔⴰⵔ ⵏ ⵡⴰⵟⵍⴰⵚ ⵢⴰⴷⵊ ⴷ ⴷⴼⴼⵉⵔ ⴰⵙ ⵢⴰⵏ ⵓⵎⵣⵔⵓⵢ ⴰⵇⴱⵓⵔ ⵏⵏⴰ ⵙ ⴰⵔ ⵜ ⵉⴷ ⴽⵜⵜⵉⵏ ⵎⵉⴷⴷ ⵏ .

ⵉⵙⴰⵖⵓⵍⵏ

 ⴰⵎⵏⵏⵉ ⵅⴼ ⵎⵓⵃⴰ ⵓ ⵃⵎⵎⵓ ⴰⵛⵉⴱⴰⵏ ⴳ ⵡⵉⴽⵉⴱⵉⴷⵢⴰ ⵜⴰⵄⵕⴰⴱⵜ